‘ઓહ, તો એમ વાત છે એમને? એટલે કે નજૂમી પ્રિયા માથુરે ભવિષ્યવાણી કરી અને તેથી આ મિસ માધવી સેન માની બેઠા કે તેમનો પ્રેમ તકલાદી હોઈ શકે પણ ફ્રેન્ડશિપ નહીં એમ જ ને?’ બંને સખીની મિત્રતા પર કટાક્ષ કરતો હોય તેમ રાજા હસવા લાગ્યો, પછી અચાનક ગંભીર થઇ ગયો : ‘મધુ, માન્યું કે એ તારી સહેલી, ને એ ગમે તે કહે.. પણ તને પોતાની જાત પર, મારા પર, આપણાં પ્રેમ પર તો વિશ્વાસ હોવો જોઈએ ને…’ રાજાએ ફરી એ જ વાત શરુ કરી જે સાંભળી સાંભળીને માધવી વશીભૂત થતી જતી.